text: Tre mænd anholdt for tyveri af elværktøj
  12 december 2014 kl. 05.17
  Syd- og Sønderjyllands Politi fik i løbet af natten en anmeldelse om en mistænkelig kassevogn i Skodborg.
  I bilen fandt politiet noget elværktøj, der formentlig stammer fra et tyveri, mens politiets hunde opsnusede tre polske mænd i nærheden. De blev alle anholdt - mistænkt for tyveri.
  Politiet har endnu ikke noget gerningssted, hvorfra værktøjet skulle være stjålet.
  